[pic] | KOMISIJA EVROPSKIH SKUPNOSTI |

Bruselj, 21.10.2009

COM(2009) 548 konč.

POROČILO KOMISIJE EVROPSKEMU PARLAMENTU IN SVETU

DRUGO FINANČNO POROČILO KOMISIJE EVROPSKEMU PARLAMENTU IN SVETU o EVROPSKEM KMETIJSKEM JAMSTVENEM SKLADU – PRORAČUNSKO LETO 2008 – {SEC(2009) 1368 konč.}

KAZALO

1. PRORAČUNSKI POSTOPEK 5

1.1. Predhodni predlog proračuna za leto 2008 5

1.2. Predlog proračuna za leto 2008 5

1.3. Pisni predlog spremembe za leto 2008 5

1.4. Namenski prejemki za EKJS 5

1.5. Prihodki, ki izhajajo iz začasnih zneskov za prestrukturiranje v sektorju sladkorja 6

1.6. Sprejetje proračuna za leto 2008 6

1.7. Sprememba proračuna št. 3/2008 7

1.8. Delež končnega proračuna EKJS v skupnem proračunu EU 7

2. STANJE GOTOVINE IN UPRAVLJANJE ODOBRITEV 7

2.1. Upravljanje odobritev 7

2.1.1. Odobritve, ki so na voljo za proračunsko leto 2008: 7

2.1.2. Samodejni prenos sredstev iz leta 2007 9

2.2. Mesečna plačila 9

2.2.1. Mesečna plačila državam članicam 9

2.2.1.1. Mesečna plačila za pokrivanje odhodkov Error! Bookmark not defined.

2.2.1.2. Odločbe o mesečnih plačilih za leto 2008 10

3. IZVRŠEVANJE PRORAČUNA EKJS ZA LETO 2008 10

3.1. Uvod 10

4. PRIPOMBE K IZVRŠEVANJU KMETIJSKEGA PRORAČUNA ZA LETO 2008 11

4.1. Intervencije na kmetijskih trgih 11

4.2. Neposredne pomoči 12

5. PRIPOMBE K IZVRŠEVANJU NAMENSKIH PREJEMKOV 12

5.1. Namenski prejemki za EKJS 12

5.2. Začasni zneski za prestrukturiranje v sektorju sladkorja 13

6. PRIPOMBE K IZVRŠEVANJU SKLADA ZA PRESTRUKTURIRANJE INDUSTRIJE SLADKORJA 13

7. RAZČLENITEV PO VRSTAH ODHODKOV 13

PRILOGA 1 PRILOGA 2 PRILOGA 3 PRILOGA 4 PRILOGA 5 PRILOGA 6 | PRORAčUNSKI POSTOPEK ZA LETO 2008 - ODOBRITVE ZA PREVZEM OBVEZNOSTI EKJS DELEž PRORAčUNA EKJS V PRORAčUNU EU 2002–2008 ANALIZA IZVRšEVANJA PRORAčUNA EKJS FINANčNO LETO 2008 ANALIZA IZVRšEVANJA PRORAčUNA EKJS - FINANčNO LETO 2008 - NAMENSKI PREJEMKI C4 IN C5 IZVRšEVANJE PRORAčUNA EKJS PO čLENIH IN DRžAVAH čLANICAH - FINANčNO LETO 2008 SPREMINJANJE RAZčLENITVE ODHODKOV EKJS – FINANčNA LETA 2003–2008 |

Opomba: To poročilo spremlja podroben delovni dokument komisije. celotno besedilo tega delovnega dokumenta (v angleščini) in priloženih razpredelnic (v angleščini) bo na voljo tudi na spletišču Europa, in sicer na spletni strani GD za kmetijstvo in razvoj podeželja (http://ec.europa.eu/agriculture/fin/finrep_en.htm). |

PRORAČUNSKI POSTOPEK[1]

Predhodni predlog proračuna za leto 2008

Predhodni predlog proračuna (PPP) za leto 2008 je Komisija sprejela, proračunskemu organu pa je bil predložen v začetku maja 2007. Odobritve za prevzem obveznosti, predlagane za Evropski kmetijski jamstveni sklad (EKJS), financiran v okviru razdelka 2 finančnega okvira 2007–2013 so znašale skupno42 498,99 milijona EUR.

Predlog proračuna za leto 2008

Svet je julija 2007 sprejel predlog proračuna za leto 2008. Odobritve EKJS so se zmanjšale za 550,0 milijona EUR v primerjavi s PPP.

Pisni predlog spremembe za leto 2008

Oktobra 2007 je Komisija sprejela pisni predlog spremembe št. 2 k PPP za leto 2008, ki določa zahteve za odobritve za prevzem obveznosti za EKJS v višini 41 166,49 milijona EUR, kar je za 1 332,5 milijona EUR manj glede na zadevni znesek v predhodnem predlogu proračuna.

Namenski prejemki za EKJS[2]

Na podlagi člena 34 Uredbe Sveta (ES) št. 1290/2005 o financiranju skupne kmetijske politike[3] so prejemki, ki izvirajo iz finančnih korekcij na podlagi odločitev o potrditvi skladnosti, nepravilnosti in prelevmanov na mleko, določeni kot namenski prejemki za financiranje odhodkov EKJS. Ti prejemki se lahko v skladu s temi pravili delno ali v celoti uporabijo za financiranje odhodkov EKJS. Če se del teh prihodkov ne porabi, se neporabljeni del samodejno prenese v naslednje proračunsko leto.

Ob pripravi proračuna za leto 2008 so bili ti prejemki ocenjeni za prihodnje proračunsko leto ter za znesek, ki naj bi se prenesel iz proračunskega leta 2007 v leto 2008. Ta ocena je bila upoštevana, ko je proračunski organ sprejel odobrena proračunska sredstva za leto 2008. Natančneje:

- prejemki, ki izvirajo iz izterjav pri potrditvi skladnosti in iz nepravilnosti, so bili ocenjeni na 500,0 milijona EUR oz. 80,0 milijona EUR, prejemki iz dajatev na mleko pa so bili ocenjeni na 219,0 milijona EUR. Tako je bil znesek namenskih prejemkov, za katere se pričakuje, da bodo ustvarjeni v proračunskem letu 2008, ocenjen na 799,0 milijona EUR,

- znesek namenskih prejemkov, ki naj bi se prenesel iz proračunskega leta 2007 v leto 2008, je bil ocenjen na 1 138 milijonov EUR.

Skupni znesek 1 937,0 milijona EUR se je upošteval pri zmanjšanju odobritev, zahtevanih za operativna sredstva za organizacije proizvajalcev v sektorju sadja in zelenjave, za 467,0 milijona EUR in za shemo enotnega plačila za 1 470,0 milijona EUR. Za ti shemi je proračunski organ dodelil odobritve v višini 105,0 milijona EUR oz. 27 220,0 milijona EUR.

Prihodki, ki izhajajo iz začasnih zneskov za prestrukturiranje v sektorju sladkorja[4]

Začasni zneski za prestrukturiranje v sektorju sladkorja se obravnavajo kot namenski prejemki za financiranje pomoči za prestrukturiranje sladkorne industrije in druge pomoči, predvidene v skladu za prestrukturiranje industrije sladkorja. Za vsako tržno leto 2006/2007–2008/2009 ti zneski veljajo za količinske kvote za sladkor, inulinski sirup in izoglukozo, ki jih imajo izvajalci v vsaki državi članici in jih morajo države članice v Sklad vplačati v dveh obrokih, in sicer do 31. marca oz. 30. novembra vsako leto. Ob pripravi proračuna za leto 2008 so bili ti prejemki ocenjeni na 2 374,0 milijona EUR za prihodnje proračunsko leto. Obenem se je pričakovalo, da se bo znesek v višini 530,0 milijona EUR, prenesel iz proračunskega leta 2007 v leto 2008.

Sprejetje proračuna za leto 2008

Evropski parlament je na plenarnem zasedanju decembra 2007 sprejel proračun za leto 2008, in sicer s povišanjem zneskov za EKJS, ki jih je Svet predlagal na drugi obravnavi, za 10 milijonov EUR.

Začetno razpoložljive odobritve za prevzem obveznosti za EKJS so znašale 40 876,5 milijona EUR, odobritve plačil zanj pa 40 945,6 milijona EUR. Poleg tega so se odobritve za prevzem obveznosti v višini 19,8 milijona EUR v zvezi s postavko11 02 03 01 prenesle iz rezerve, tako da odobritve za prevzem obveznosti skupaj znašajo 40 896,3 milijona EUR. Razlika med odobritvami za prevzem obveznosti in odobritvami plačil izhaja iz tega, da so za plačila Komisije, namenjena neposredno za promocijo kmetijskih proizvodov, strategijo politike in uskladitvene ukrepe za kmetijstvo, ukrepe za trg z ribiškimi proizvodi ter veterinarske in fitosanitarne ukrepe, uporabljena diferencirana sredstva.

Za Kmetijstvo in razvoj podeželja (področje 05) področja glavnega odhodka zadevajo intervencije na kmetijskih trgih, za katere so bile predvidene odobritve za prevzem obveznosti v višini 4 032,4 milijona EUR in direktne pomočiv višini 36 832,0 milijona EUR. Nadalje so bile v proračunu za leto 2008 predvidene odobritve za prevzem obveznosti v višini 281,7 milijona EUR za Veterinarske in fitosanitarne ukrepe (področje 17) in 32,5 milijona EUR za Ukrepe za trg z ribiškimi proizvodi (področje 11).

Sprememba proračuna št. 3/2008

Junija 2008 je Komisija predlagala, proračunski organ pa je s SP št. 3/2008 sprejel prilagoditev odobritev za prevzem obveznosti in odobritev plačil za leto 2008, tako da je povišal odobritev za prevzem obveznosti za130,0 milijona EUR in odobritve plačil za 63,95 milijona EUR za Veterinarski sklad za nujne primere na področju 17 - Veterinarski in fitosanitarni ukrepi - za financiranje stroškov akcije cepljenja v nujnem primeru, in sicer zaradi izbruha bolezni modrikastega jezika v številnih državah članicah.

Delež končnega proračuna EKJS v skupnem proračunu EU

Delež končnega proračuna EKJS (odobritve za prevzem obveznosti) v skupnem proračunu EU za obdobje 2002–2008 je v Prilogi 2.

STANJE GOTOVINE IN UPRAVLJANJE ODOBRITEV

Upravljanje odobritev

Odobritve, ki so na voljo za proračunsko leto 2008:

Odhodkovni del proračuna (1) | Odobritve za prevzem obveznosti | Odobritve plačil |

1. Začetne odobritve za EKJS (2) | 40 896 318 768 | 40 945 600 500 |

2. Sprememba proračuna | 130 000 000 | 63 950 000 |

3. Končne odobritve za EKJS, od tega: | 41 026 318 768 | 41 009 550 500 |

3a. Odobritve za deljeno upravljanje (brez TRDI (3) eu 10) | 40 510 000 000 | 40 510 000 000 |

3b. Odobritve za neposredne odhodke (4) | 516 318 768 | 379 550 500 |

3c.Odobritve za TRDI EU 10 | 0 | 120 000 000 |

(1) Odobritve, vnesene v proračun za leto 2008 z upoštevanjem napovedanih namenskih prejemkov za leto 2008 in namenskih prejemkov, ki naj bi se prenesli iz leta 2007 v leto 2008 v skladu s členom 10 Uredbe Sveta (ES) št. 1605/2002. (2) Začetne odobritve za prevzem obveznosti vključujejo znesek v višini 19 828 768 EUR, prenesen iz rezerve v zvezi s postavko 11 02 03 01. (3) TRDI: začasni instrument za razvoj podeželja za EU 10. (4) 80 % odobritev za prevzem obveznosti zadeva GD SANCO. ostalo v enaki meri zadeva GD AGRI in GD MARE |

Izvrševanje odobritev, ki so na voljo za proračunsko leto 2008

Ukrep | Izvrševanje odobritev za prevzem obveznosti | Izvrševanje odobritev plačil |

Deljeno upravljanje (brez TRDI EU-10 (1)) | 42 958 379 420,35 | 42 958 379 420,35 |

Neposredni odhodki | 506 917 349,70 | 288 467 538,09 |

TRDI EU-10 | 0,00 | 14 087 299,00 |

Skupaj (vključno s Skladom za prestrukturiranje industrije sladkorja) Sklad za prestrukturiranje industrije sladkorja Skupaj (brez Sklada za prestrukturiranje industrije sladkorja) | 43 465 296 770,05 1 284 099 717,06 42 181 197 052,99 | 43 260 934 257,44 1 284 099 717,06 41 976 834 540,38 |

(1) Znesek prevzetih obveznosti. Znesek odobritev za prevzem obveznosti in odobritev plačil, zmanjšan za znesek namenskih prejemkov: 38 803 889 878,22 EUR

Za proračunsko leto 2008 dejanske uporabljene odobritve za prevzem obveznosti skupaj znašajo 43 465 296 770,05 EUR, skupne dejanske odobritve plačil pa 43 260 934 257,44 EUR.

Samodejni prenos sredstev iz leta 2007

Prenos iz leta 2007 v leto 2008 | OPO | Sprostitev obveznosti | Plačila | Zapadle odobritve |

Prenesene odobritve | 24 884 835,15 | 1 507 033,19 | 22 760 724,02 | 617 077,94 |

Samodejni prenos iz leta 2007 v leto 2008 se je nanašal samo na neposredne odhodke za nediferencirana sredstva. Kot je navedeno v zgornji razpredelnici, se je iz leta 2007 v leto 2008 prenesel znesek v višini 24,9 milijona EUR. Od tega prenosa je bilo v letu 2008 sproščenih 1,5 milijona EUR. Izvršena plačila so znašala 22,8 milijona EUR, zapadli zneski pa 0,6 milijona EUR.

Mesečna plačila

Mesečna plačila državam članicam

Mesečna plačila za pokrivanje odhodkov

Člen 15 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike določa, da „ Komisija izvrši mesečna plačila za odhodke akreditiranih plačilnih agencij držav članic v referenčnem mesecu“ . Mesečna plačila državam članicam so nakazana najpozneje tretji delovni dan drugega meseca, ki sledi mesecu, v katerem so bili odhodki izvršeni.

Mesečna plačila so povračilo neto odhodkov (po odbitku prejemkov), ki so se že izvršili, in so na voljo na podlagi mesečnih izjav, ki jih pošiljajo države članice[5]; preverjanja in popravki mesečnega knjiženja odhodkov in prejemkov se opravljajo na podlagi podrobne izjave[6]. Poleg tega bodo plačila postala dokončna po preverjanju v naslednjih proračunskih letih glede na odločbe o potrditvi obračunov.

Plačila, ki so jih izvedle države članice od 16. oktobra 2007 do 15. oktobra 2008, so bila zajeta v sistemu za mesečna plačila. Poleg tega Komisija izvaja plačila v okviru neposrednega upravljanja za omejeno število ukrepov do 31. decembra 2008.

Skupni neto znesek izvršenih mesečnih plačil za proračunsko leto 2008 je bil 38 803 889 878,22 EUR.

Odločbe o mesečnih plačilih za leto 2008

Za proračunsko leto 2008 je Komisija sprejela 12 odločb o mesečnih plačilih. Poleg tega je bilo decembra 2008 sprejeto dodatno mesečno plačilo, ki prilagaja že odobrena mesečna plačila k skupnim odhodkom za to proračunsko leto. (Za podrobnosti glej Prilogo 4 k delovnemu dokumentu, ki spremlja to poročilo).

IZVRŠEVANJE PRORAČUNA EKJS ZA LETO 2008

Uvod

Kmetijsko leto 2008 je proti koncu proračunskega leta zaznamovalo strmo in znatno povečanje cen številnih kmetijskih proizvodov na trgih EU in na svetovnih trgih. Ta povišanja cen so zadevala predvsem poljščine in mlečne proizvode, glede cen mesa pa je prišlo do izboljšanja. Celotna proizvodnja poljščin v EU se je v letu 2008 znatno povečala v primerjavi z letom 2007 živinoreja pa se je le rahlo povečala. Razvoj na kmetijskih trgih in drugi dejavniki so vplivali tako na raven odhodkov EKJS kot tudi na uporabo odobrenih proračunskih sredstev na določenih področjih proračuna.

Celotno izvrševanje proračuna je doseglo 42 181,2 milijona EUR (brez upoštevanja Sklada za prestrukturiranje industrije sladkorja). Kat zadeva Kmetijstvo in razvoj podeželja (področje 05) so odhodki za tržne ukrepe dosegli 4 159,3 milijona EUR, za neposredne pomoči pa 37 568,6 milijona EUR, pri čemer sta oba sektorja presegla razpoložljiva odobrena proračunska sredstva. Ta odhodek je bil krit iz začetnih odobrenih proračunskih sredstev z uporabo celotnega zneska namenskih prejemkov (v višini 1 159,5 milijona EUR), prenesenih iz leta 2007, in dela namenskih prejemkov, zbranih leta 2008 (v višini 87,5 milijona EUR od skupno 1 561,6 milijona EUR). Poleg tega zgoraj navedeni skupni znesek za izvrševanje vključuje odobritve, enake sredstvom za Ukrepe za trg z ribiškimi proizvodi (področje 11) v višini 51,8 milijona EUR in sredstvom za Veterinarske in fitosanitarne ukrepe (področje 17) v višini 407,8 milijona EUR. (Za podrobnosti glej Prilogo 3).

PRIPOMBE K IZVRŠEVANJU KMETIJSKEGA PRORAČUNA ZA LETO 2008

Predstavljen je kratek komentar uporabe razpoložljivih proračunskih sredstev za kmetijstvo v letu 2008. V Prilogi 3 je prikazano izvrševanje tega proračuna z razlikami med izvrševanjem in odobritvami, vključenimi v začetni proračun in spremembo proračuna št. 3/2008.

Intervencije na kmetijskih trgih

Proračunski organ je za to poglavje dodelil prvotne odobritve v višini 4 032,4 milijona EUR, ker je upošteval namenske prejemke v višini 467,0 milijona EUR. Plačila so znašala 4 159,3 milijona EUR. V tem poglavju proračuna so odhodki za sadje in zelenjavo presegli prvotne odobritve in so se krili s prejemki, namenjenimi temu sektorju. V sektorju prašičjega mesa je prišlo do prevelikega izvrševanja odobritev. V sektorjih sladkorja in vina pa je bilo izvrševanje odobritev premajhno. V nadaljevanju so na kratko predstavljeni glavni razlogi za takšen vzorec izvrševanja:

Sladkor

Razlog za premajhno izvrševanje v tem sektorju so predvsem manjši odhodki za izvozna nadomestila zaradi nižje stopnje izvoznih nadomestil za to tržno leto in nižjih plačil od predvidenih v zvezi z odprtimi dosjeji o izvoznih nadomestilih.

Sadje in zelenjava

Za operativna sredstva za organizacije proizvajalcev je proračunski organ dodelil prvotne odobritve v višini 105,0 milijona EUR, ker je upošteval prejemke v višini 467,0 milijona EUR, ki so bili namenjeni za financiranje te sheme. Odhodki držav članic so znašali 581,6 milijona EUR. Odhodki, višji od prvotnih odobrenih proračunskih sredstev, so se krili z zgoraj navedenim zneskom namenskega prejemka in s prenosom odobrenih sredstev v višini 9,6 milijona EUR iz drugih proračunskih postavk.

Proizvodi sektorja za pridelavo grozdja

Razlog za premajhno izvrševanje v sektorju so bili nižji odhodki predvsem zaradi manjše količine vinskih destilatov za sektor za pitni alkohol in manjših površin, za katere je bila dodeljena pomoč za prestrukturiranje in preusmeritev vinogradov, v primerjavi z količinami in območji, predvidenimi v proračunu za leto 2008.

Sektor prašičjega mesa

Glavni razlog za premajhno izvrševanje v tem sektorju so odhodki zaradi ukrepov, ki jih je sprejela Komisija za omilitev težkih razmer v sektorju v drugi polovici leta 2007. Predvsem je Komisija uvedla sistem pomoči za zasebno skladiščenje in plačilo izvoznih nadomestil za sveže in zamrznjeno prašičje meso za različne namembne kraje. Za te sheme ni bilo v proračunu za leto 2008 predvidenih nobenih odobritev in nastali odhodki so se delno krili s prejemki, namenjenimi tržnim ukrepom, in delno s prenosom odobrenih sredstev iz drugih proračunskih postavk.

Neposredne pomoči

Začetne odobritve, ki jih je dodelil proračunski organ za to poglavje, so znašale 36 832,0 milijona EUR. Odhodki za to poglavje so dosegli37 568,6 milijona EUR

Približno 75 % teh odhodkov je zadevalo shemo enotnega plačila. Za to shemo je proračunski organ dodelil odobritve v višini 27 220,0 milijona EUR, ker je upošteval prejemke, namenjene zanjo, v višini 1 470,0 milijona EUR. Tako so skupne razpoložljive odobritve za financiranje sheme enotnega plačila znašala 28 690,0 milijona EUR. Odhodki držav članic so znašali 28 233,8 milijona EUR. Del teh odhodkov (1 013,8 milijona EUR), ki ni bil krit z dodeljenimi odobritvami, je bil krit s transferji in prejemki, namenjenimi tej shemi.

PRIPOMBE K IZVRŠEVANJU NAMENSKIH PREJEMKOV

Namenski prejemki za EKJS

Namenski prejemki dejansko preneseni iz leta 2007 v leto 2008 znašajo 1 159,5 milijona EUR in so bili v celoti porabljeni za financiranje odhodkov proračunskega leta 2008 v skladu s členom 10 finančne uredbe. Ta znesek je kril odhodke v višini 362,7 milijona EUR za operativna sredstva za organizacije proizvajalcev in odhodke v višini 796,9 milijona EUR za neposredne pomoči. (Za podrobnosti glej Prilogo 4).

Kar zadeva namenske prejemke, zbrane v letu 2008, Priloga 4 kaže, da so ti prejemki znašali 1 561,6 milijona EUR in so izhajali iz:

- popravkov postopka potrditve skladnosti, ki so znašali 984,6 milijona EUR in so bili večji od pričakovanih v višini 500,0 milijona EUR, ker sta bili v istem letu sprejeti dve dodatni odločitvi o potrditvi skladnosti,

- prejemkov iz nepravilnosti, ki so znašali 356,1 milijona EUR in so bili višji od pričakovanih (80,0 milijona EUR), To so bile izjemne razmere zaradi ad hoc popravkov, naloženih državam članicam zaradi dolgih izrednih nepravilnosti v računih plačilnih agencij,

- prejemki iz dajatev na mleko v višini 220,9 milijona EUR.

Začasni zneski za prestrukturiranje v sektorju sladkorja

V nasprotju z začetno ocenjenim zneskom v višini 530,0 milijona EUR so namenski prejemki dejansko preneseni iz leta 2007 v leto 2008 znašali 735,8 milijona EUR, ker so države članice plačale za diverzifikacijo in dodatne pomoči, ki so bile manjše od pričakovanih. Po vseh izplačilih pomoči upravičencem iz Sklada za prestrukturiranje sladkorne industrije so začasni zneski za prestrukturiranje znašali 2 044,6 milijona EUR in so se prenesli v leto 2009. (Za podrobnosti glej Prilogo 4).

PRIPOMBE K IZVRŠEVANJU SKLADA ZA PRESTRUKTURIRANJE INDUSTRIJE SLADKORJA

Skupna izplačila držav članic za pomoči prestrukturirani sladkorni industriji, pomoč za diverzifikacijo in pomoč za rafiniranje sladkorja so znašala 1 284,0 milijona EUR. Navedene pomoči so se izplačale iz prej navedenih prejemkov, ki izhajajo iz začasnih zneskov za prestrukturiranje v sektorju sladkorja. Predvsem kar zadeva izplačilo teh pomoči, je bil znesek v višini 735,8 milijona EUR krit z namenskimi prejemki, prenesenimi iz leta 2007, znesek v višini 548,3 milijona EUR pa je bil krit z namenskimi prejemki, ki so jih zbrale države članice in jih vplačale v proračun za leto 2008.

RAZČLENITEV PO VRSTAH ODHODKOV

Celotni odhodki EKJS dosegajo 42 181,2 milijona EUR (brez upoštevanja Sklada za prestrukturiranje industrije sladkorja). V nadaljevanju je ta odhodek razčlenjen na najpomembnejše kategorije z navedbo odstotka, ki ga te predstavljajo, in skupen odhodek EKJS za leto 2008:

Izvozna nadomestila

Poraba za izvozna nadomestila je znašala 925,4 milijona EUR, tj. 2,19 % skupnega zneska.

Neposredne pomoči

Odhodki za neposredne pomoči so znašali 37 568,6 milijona EUR, tj. 89,06 % skupnih odhodkov.

Skladiščenje

Odhodki za skladiščenje so znašali 147,9 milijona EUR, tj. 0,35 % skupnega zneska. Glavni zadevni proizvodi so bili proizvodi iz sektorja žit, pridelave grozdja, mleka in prašičjega mesa, jajc in perutninskega mesa.

Drugi ukrepi

Drugi intervencijski odhodki so znašali 3 553,3 milijona EUR, tj. 8,42 % letnih skupnih odhodkov. Ta postavka vključuje odhodke, ki ne spadajo v nobeno od zgornjih kategorij.

Razvoj podeželja

V proračunu za leto 2008 niso bile predvidene nobene odobritve za Jamstveni oddelek nekdanjega EKUJS[7]. Obenem so države članice prijavljale povračila predhodno plačanih predplačil, ki so znašala 14,1 milijona EUR.

Spreminjanje te razčlenitve po vrstah odhodkov za obdobje 2003–2008 je prikazano v Prilogi 6.

[pic]

[pic]

[pic][pic]

[pic]

[pic] [pic]

[1] Ta postopek je predstavljen v Prilogi 1.

[2] Ti zneski niso vpisani med prihodke v proračunu (člen 670 za namenske prejemke za EKJS), ampak so omenjeni v proračunskih opombah za te člene.

[3] UL L 209, 11.8.2005, str. 1.

[4] Ti zneski niso vpisani med prihodke v proračunu (člen 680 za začasne zneske za prestrukturiranje v sektorju sladkorja), vendar so navedeni v proračunskih opombah za te člene.

[5] Te izjave o odhodku države članice sporočijo mesečno na 10. dan v mesecu N+1.

[6] Podrobne izjave posredujejo države članice (po razpredelnici 104) mesečno na 20. dan v mesecu N+1.

[7] EKUJS: Evropski kmetijski usmerjevalni in jamstveni sklad.